Raggamuffin
Koffee
[Intro]
Mmhmm (Frankie Music)
Frankie

[Verse 1]
Raggamuffin reggae beat yeh
Dancehall pan di street yeh
Caan stall nor defeat, 2030, we still a dweet
Every stage show, we still a keep
Every big song deh pan repeat
Dem a respond inna dem feet
Dem a clap hands inba dem teeth
Mi gi dem heart attack inna mi halter back
A nuff style mi have dem caan alter dat
Mi start a track and den mi start attack
Suh weh dem ago do right after a dat
Mi only spit lyrics nuh really talk a lot
Only know we touch down like quarter back
Palmer count up di money gi mi half a dat
Mi could ah dweet fi di hype but mi rather not
It give mi joy fi write rhyme pan beat
Lay it down like white line pan street
Music sweet a juss like one treat
Drop it hotter dan island heat
Yeh a me gi di island flow
Or it couldah be Digicel I don't know
Hear some people seh I done grow
Tell dem hold on cause time gawn show
Kicky kicky like a Balotelli
Hear seh mi look better pan a tele
Gi mi di world and mi aguh shell it
Dat a mi dream but dis anuh nelly
Gi mi di riddim and a chop it a chop
When mi finish if it hot it a drop
Know seh mi voice affi proper pan dat
Badmind sidung and a plot an attack
[Chorus]
A di reggae music causing the comotion
When di music hit, mi come in like a potion
Woy, mmhmm, alright
Yeh mi have the waves never stuck inna di ocean
Koffee have the style dem smoother dan a lotion
Woy, mmhmm

[Verse 2]
Anuh everybody got the keys sah
But mi have it wid mi see it yah
Give ceaser waah fi ceaser
Give the youths dem a feature
What a gwaan a Jamaica
Parliament tun di paper
Fi ghetto youths them nuh cater
Dats why di country nuh safer
Hear seh di guns dem pile out here
Hear nuttin much mek yuh smile out here
Hear seh di youths dem wild out here
Money caan run fi a mile out here
Hear seh di government vile out here
Ghetto tears long river Nile out here
Youths a tun inna last smile out here
Dats why dem send mi fi a child out here
And mi humble enuh but mi hype pan di beat
Look out fi Koffee, mi live pan eeh street
Mi a five feet, but mi sharp like teeth
Koffee mi name suh mi born wid heat
Mi tek di heat and mi melt weh di ice
Inna politician heart mek dem start pay price
Juvenile march out nuff like plain rice
Guh fi any politician weh nah play nice
[Chorus]
A di reggae music causing the comotion
When di music hit, mi come in like a potion
Woy, mmhmm, alright
Yeh mi have the waves never stuck inna di ocean
Koffee have the style dem smoother dan a lotion
Woy, mmhmm

[Verse 3]
Tell dem fi settle
Dah heat yah hot like a kettle
We culture strong like a leather pan
Wallabee wid eh cheddar
Music a shot like a mattic
Traffic a block when we at it
We nuh soft like nuh tissue
Suh ask dem now waah di issue

[Chorus]
A di reggae music causing the comotion
When di music hit, mi come in like a potion
Woy, mmhmm, alright
Yeh mi have the waves never stuck inna di ocean
Koffee have the style dem smoother dan a lotion
Woy, mmhmm
Write the lyrics for a pop song made in 2018, titled "Raggamuffin", by artist "Koffee".